KLUBI 700
Steroide tarbiv narkodiiler.
Sõna otseses mõttes steroidide tarbiv!
Peale kahekordset röövimist,
pidi Caleb kuidagi tugevaks saama
ja nii hakkas ta oma 1.95 cm kehasse steroide süstima.
Nii muutus ta väga kiiresti väga suureks ja ka väga õelaks.
Nähes aga üht Youtube'i videot, ta müürid langesid.
See suur, kalk, vihane narkodiiler,
kellest oli aastatega sõltlane saanud.
Mu süda oli kalk.
Olin kibestunud ja vihane oma olukorra peale.
Caleb McCall'i olukord sai alguse juba noorest east
Mõlemad mu vanemad olid Püha Vaimuga täidetud kristlased.
Kui aga olin 5-6-aastane, läksid nad lahku
ja see hävitas mu täiega.
See jäi lapsena mu sisse
ja ma kasvasin selle lahutuse tõttu üles
kibestumise ja põlgustundega.
Olin 13, kui ma parima sõbra õemees sai vangist vabaks
ja "tutvustas" meile kokaiini.
Hakkasime tema heaks kokaiini müüma,
kasutades seda ka ise kogu põhikooli aja.
Olin 14, kui kaotasin oma parima sõbra - oma venna.
See oli taas hävitav
ja ma püüdsin veelgi enam täita mu elus olevat tühimikku.
Caleb püüdis täita seda tühimikku kõikvõimalike valede asjadega.
Nii kasvasid ta noorukiea arreteerimised üle pea.
Olin 18, kui nende meestega kohtusin ja nende heaks tööle asusin.
Narkomaailm võib olla vägivaldne.
Olin kõigest 19, kui mul oli rohkelt raha, uhked autod
ja palju muud.
Olin 1.95 m pikk ja kaalusin 86 kg.
Mind rööviti kahel korral.
Esimene kord suruti mulle keset päeva kaubakeskuses
45-kaliibriline püstol rindu.
2 nädalat hiljem ründas mind üks teine kamp,
pekstes mu ühes korteris läbi ja röövides kogu mu uimastite varu.
Mõtlesin sel hetkel,
et kui see on see elu, mida tahan elalda
ja need on need kaardid, mis mulle on jagatud,
pean muutuma vihasemaks, suuremaks ja vägivaldsemaks,
et kaitsta nii iseennast, oma peret kui kõiki, kes olid minuga seotud.
Nii hakkasingi steroide süstima, muutudes väga kiiresti väga suureks.
Samas ka väga jõhkraks väga kiirelt.
See muutis minus kõike.
Ma polnud selle hetkeni vägivaldne inimene.
Siis aga muutusin ülbeks ja uhkeks.
Kõik keerles vaid minu ümber.
Caleb oli 21-aastane, kui ta esimest korda süüdi mõisteti
ja ta hakkas opioide kasutama.
Kogu raha ja autod ja kõik muu, mis olid osa mu elust,
lihtsalt haihtusid.
Müüsin küll läbi selle aja endiselt uimasteid,
aga suur osa mu rahast ja kasumist kulus mu sõltuvuse peale.
Mäletan, et tahtsin küll minna kirikusse,
et kogeda rahu.
See esimene pühapäev, kui kirikusse läksin...
Muide, ma polnud seda mõistnud,
aga mu pastor viis mind enne seda regulaarselt lõunale,
et öelda mulle,
et kõik, millega tegelen, pole ju see, kes ma tegelikult olen
ja kelleks Jumal mind on loonud.
Ta lihtsalt jagas minuga evangeeliumi ja armastas mind.
Nii küsis ta kord ühe lõuna ajal: "Millega sa elatist teenid?"
Valetasin, sest olles narkodiiler, ei saanud ma ju pastorile tõtt öelda.
Ütlesin, et tegelen majade-kodude remondiga.
Ta ütles: "Suurepärane!
Meil on koguduses ka hetkel remonttööd käimas,
mistõttu astu läbi, et kaasa aidata."
Mõtlesin: "Heakene küll, teeme ära!"
Läksingi siis kirikusse
ja ta tutvustas mind sellisele vennale nagu Todd White.
Kuulasin teda 2,5 tundi.
Ma tõesti kuulasin ta tunnistust,
minnes seejärel koguduse nurga taha
ja lihtsalt nuttes.
Kuigi Calebi süda oli muutumas,
ootas teda siiski ees võimalik vanglakaristus.
Mul oli ühes teises maakonnas uus seaduserikkumine,
mistõttu läksin pastor Johnny juurde
ja küsisin, kas ta saaks mind kuidagi aidata?
Ta küsis, kas olen kunagi kuulnud organisatsioonist Teen Challenge?
Olin.
Nii sõlmisin ka Jumalaga kokkuleppe,
et kui Jumal võimaldab mul liituda Teen Challenge'i programmiga,
annan ma raudselt oma elu Talle.
Vaatasin kahe kohtuniku ees seistes neile otse silma,
öeldes ühele neist: "Olen valetanud teile mitmeid kuid."
ja teisele: "Olen valetanud teile aastaid."
Ütlesin: "Olen narkodiiler,
kes on viimased aastad olnud ka ise sõltlane.
Ma pole kunagi palunud abi ega rehabilitatsiooni,
vaid istunud lihtsalt vanglas oma aja ära.
Kuid ma olen väsinud ja katki,
mistõttu palun teilt võimalust minna Teen Challenge'sse Virginias."
Nad olid nõus,
öeldes, et pean alustama kohe esmaspäeva hommikul.
Kui oleksin aga selle pooleli jätnud või mind oleks sealt välja visatud,
oleksin taas kohtu ette sattunud.
Veetsin Teen Challenge's 11 kuud.
Ammutasin endasse Jumala Sõna kõige täiega.
Lausa nii, et mu Piibli kaaned kukkusid selle 11 kuu jooksul ära.
Piiblis on öeldud: "Alguses oli Sõna
ja Sõna oli Jumala juures ja Sõna oli Jumal."
Veetes aega Jumala Sõnas, veedad sa aega Jeesusega.
Jeesus aga oli ainus, kes sai muuta minusugust meest.
Olen täna samas koguduses noorte täiskasvanute pastor,
kust mind saadeti Teen Challenge'sse ja anti uus võimalus.
Olen ka teenistuse "Be the Bush" tegevdirektor.
See on kristlik taastuskeskus alkoholi- ja narkosõltlastele.
Oleme avanud ka oma kohviku Jehovah Java,
kus me mehed töötavad ja kus neile tööeetikat õpetame.
Tööteraapia on suur osa me tegevusest.
Olin ise narkodiiler, kes ei töötanud päevagi.
Ma ei pidanud millegi nimel pingutama.
Kuid Teen Challenge's õpetati mulle,
kuidas olla mees, kel on usku, väärikust ja õige iseloom.
Kogedes uuestisündi ja hakates järgima Jeesust,
andis Ta mulle ka eesmärgi ja kutsumise.
Kogu mu segadus ja proovilepanekud muutusid sõnumiks ja tunnistuseks.
Jumal on seda kõike teinud ja ilma Temata pole ma keegi.
Temaga koos aga võin siiski olla keegi ja midagi.
Kas mitte Jeesuski ei öelnud, et ilma Temata ei suuda me midagi?
"Mina olen viinapuu ja teie selle oksad.
Kes iganes jääb minusse, kannab ka palju vilja.
Kes aga ei jää minusse,
lõigatakse ära kui oks ja põletatakse ära."
Caleb ütles ka, et ilma Jumalata ei suuda ta midagi.
Tahame öelda teilegi täna, et kui teil on mõni probleem,
võtke meiega ühendust
ja me saadame teile materjale,
mis aitavad teil teha seda, mida Caleb tegi -
leida Jeesuse Kristuse kui oma Issanda ja Päästja.
Nüüd aga sõna Terryle.
Vastame peagi te küsimustele.
Carol küsib: "Mida te arvate teooriast,
et peame kannatuste ajaks varuma suure hulga toitu jne.?"
Mida Pat selle peale kostab?
Jääge meiega ja saate peagi teada.
Kanname endaga liiga sageli mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati meiega,
meid alla surudes ja me tõelist rõõmu röövides.
Kuid see pole Jumala tahe, et oleksime kinni minevikus.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Lapsed.
Tahame, et nad kasvaks üles Jumala Sõna tundmises.
Tänapäeva kiires maailmas kuluks selleks aga abi marjaks ära.
Tasuta "Superraamatu" piibliäpis on lahedaid asju,
mis lastele kindlasti meeldivad.
Piibli lugemine on põnev,
nii nagu ägedade mängude mängimine
ja lahedate videote vaatamine.
Ka Piibli kangelaste avastamine.
Jumala Sõna tundmaõppimine on põnev.
Tasuta "Superraamatu" piibliäpp
Nüüd aga inimeste kirjade juurde. Valmis?
Beverly: "Mind õpetati, et peale Jeesuse vastu võtmist
peab saama ka ristitud.
Mu küsimus on:
kui võtta küll Jeesus vastu, aga mitte saada ristitud,
kas siis pääseb siiski taevasse?"
Muidugi.
Pääsete taevasse, sest olete Jeesuse Päästjana vastu võtnud
ja Ta on andestanud te patud.
Veeristimine on sõnakuulelikkuse märk
peale Jeesuse vastu võtmist.
See tähendab kui vana elu maha pesemist
ja uue elu alustamist.
Tegu on sõnakuulelikkuse teoga.
Paulus ütles, et ta ristis vaid 2-3 inimest.
Tema peamine missioon oli kuulutada evangeeliumi,
sest see on see, mis toob inimesed Jeesuse juurde.
Carol: "Mida arvate teooriast,
et peaksime kannatuste ajaks varuma suurel hulgal toitu jne.?"
Olen mõelnud sellele.
Usun, et hädajuhtumiteks nagu orkaanid, elektrikatkestused vms
on hea omada teatud asju varuks nagu vesi jne.
Mul on kodus ka generaator, nii nagu meil on need ka siin stuudios.
Meil on rohkesti generaatoreid,
et kui ka elekter peaks kaduma, saame siiski jätkata oma tööd.
Kuid see, et varuda suurel hulgal toitu...
Kui pikaks ajaks siis?
Kui tegu saab olema väga pika ajaga,
pole ju võimalik selleks piisavalt varuda.
Kuid ma usun, et mingeid varusid oleks tark omada.
Kuid me ei saa koguda varusid igaveseks,
nii et peame varem või hiljem lootma Jumala peale.
Piiblis tulid kaarnad ja toitsid Jumala prohvetit,
nii et Jumal leiab ikka viisi, kuidas oma rahvast toita.
Kui aga me majandus peaks tõsiselt kokku kukkuma,
on kindlasti vaja paluda imet.
Lori: "Olen 48-aastane naine,
kes pole üle 3 aasta rääkinud oma emaga.
Ta on nii emotsionaalselt kui vaimselt vägivaldne,
öeldes, et oleks pidanud andma mu lapsendamiseks kellelegi teisele.
Kas elus on aegu,
kus Jumal ütleb, et see on OK mitte suhelda oma vanemaga?"
Piiblis on öeldud, et peame austama oma vanemaid
ehk teisisõnu - pidama neid oluliseks.
Me peame pidama oma vanemaid oluliseks.
Samas aga, kui vanem käitub nii nagu te ema,
öeldes, et oleks pidanud teid lapsendada andma,
siis ta ühtpidi väärkasutab oma rolli emana.
Usun, et võite teda endiselt pidada oluliseks kui teile elu andjana,
aga ma ei usu, et peaksite taluma tema ebameeldivat käitumist.
Ta ise on end teist läbi lõiganud.
Jah, te peaks alati austama oma ema,
samas paludes, et ta silmad võiks avaneda.
Jah, olge armastav ja austav oma ema suhtes,
samas talumata tema ebaviisakat käitumist.
Bertha: "4 Moosese 14:18 on öeldud,
et Jumal nuhtleb vanemate patu laste kätte
kolmanda ja neljanda põlveni.
Kas see tähendab, et lapsed kannatavad jätkuvalt
oma vanemate pattude pärast?
Samas kuidas nii, kui lastel pole nende pattudega mingit pistmist?"
Hesekieli kiri räägib samast teemast.
Kui isa teeb pattu, aga poeg tahab pidada Jumala käske,
siis isa kannab oma pattude palga ja ta poeg mitte.
Me oleme uurinud sellist asja nagu epigeneetika,
mille kohaselt kõik, mida sa teed...
Võtame näiteks vihkamine, kibestumine
või oma keha osas kuritarvitav käitumine -
see ainuüksi ei mõjuta järeltulevat põlve,
vaid muudab ka nende DNA koostist.
See DNA kandub edasi nii su lastele kui neilt edasigi veel.
Nii on epigeneetika kõige levinum teooria see,
et me mõjutame teist ja kolmandat põlvkonda.
Samas lubab Jumal olla armuline kõigile, kes Teda armastavad.
Nii ulatub Jumala arm kaugemale, kui need muud lood.
Mõtlesin täna osadele oma esivanematele,
kes armastasid Jumalat.
Olen kindel, et olen pärinud osakese sellest armust
ammu enne, kui veel sündisingi.
Nii et see kandub edasi.
Samas, Jumal ei karista last tema isa pattude pärast.
Kui laps elab Jumalale, saab ta ka osa Tema armust,
sõltumata sellest, mida ta isa on teinud.
Bob: "Kas inimese ihusse paigaldatud mikrokiip
sümboliseerib "metsalise märki"?
Mu naine arvab nii ja ütleb,
et on valmis pigem surema, kui et laseb end kiibistada.
Ma ise arvan, et ta eksib."
Sõltub sellest, millise kiibiga on tegu.
Mul on endal rinnus väike "karbike", mis valvab mu südame rütmi
ja saadab sellele signaale, et hoida seda õiges rütmis.
See on üks tore asi, mida omada
ja ma ei pea seda metsalise märgiks, vaid rahu toojaks.
Metsalise märk aga tähendab seda,
et annad oma pea või käe - oma tunnetuse ja teod
Antikristuse meelevalla alla.
See on see, mida metsalise märk tähendab
ja ma ei usu, et väike kiip läheb sinna alla.
Daniel küsib: "Kas kristlased peavad endiselt täitma 10 käsku
ja elama nende järgi?"
Ma olen kirjutanud raamatu 10 käsu teemal,
plaanides kirjutada selle ümber
ja nimetada selle
"10 kaitsekindlust" või "10 kaitset".
10 käsku anti inimeste kaitseks, et neid ei saaks ära kasutada,
neilt ei saaks varastada ja nende elu röövida.
Suurim käsk neist on: "Mina olen Issand, su Jumal
ja sul ei tohi olla ühtki teist jumalat minu kõrval."
See on miski, mida peame kohe kindlasti täitma.
Mis aga puutub 10 käsu juures teatud toitumisreeglite vms järgimisse,
siis Jeesus ütles, et oleme vabad neist ega pea neid järgima.
Tänaseks kõik.
Suur tänu nende võrratute küsimuste eest
ja tänud ka su vastuste eest!
Hr Lee käis maha kilomeetreid, et leida vett.
Ainus, mille ta leidis, oli reostunud veega tiik.
Ta püüdis selle puhastamiseks seda keeta,
aga kui see ei toiminud, palus abi nõidarstilt.
Hr Leel oli lihtne soov -
ta vajas oma pere jaoks puhast vett.
Kõik, mille ta aga leidis,
oli kilomeetreid eemal asuv reostunud veega tiik.
Selle peal oli alati valge tuha kiht, kui seda keetsime
ja see tõi kaasa neerupuudulikkuse.
Peale seda, kui Lee vanem tütar selle vee joomise tõttu suri,
teadsid nad, et nad peavad ehitama tsisterni,
kuhu koguda puhast vett,
et nende noorem tütar ei peaks surema.
See aga tähendas,
et pereema pidi lahkuma kodunt ja minema linna tööle,
et teenida tsisterni jaoks raha.
Hr Lee toimetas samal ajal nende kodutalus,
püüdes samal ajal kaitsta oma tütart haigestumast halva vee tõttu.
Läksin me küla nõia juurde
ja palusin mägede jumalate poole, et nad hoiaks mu tütre tervena.
Sellest hoolimata jäi ta haigeks.
Meil polnud palju raha, et arstile minna,
mistõttu ma sageli isegi ei öelnud isale,
et mu kõht valutab.
Sidusin lihtsalt köie ümber oma kõhu,
et avaldada kõhule survet ja taandada valu.
Selline tunne oli nagu keegi torkaks mind noaga
ja korraga muutus kõik uduseks.
Igatsesin nii väga ema järele ja palusin, et isa viiks mu haiglasse,
kuna tundsin, et võin surra.
Tüdruku sooled olid ummistunud nagu kord ta õe omadki.
Ta sai küll terveks,
kuid keeldus peale seda halva vee joomisest.
Kui kohalik pastor sellest olukorrast kuulis,
võttis ta ühendust CBN'ga.
Ehitasime neile oma tsisterni ja andsime ka veefiltri.
Pereema ei pea enam tsisterni nimel linnas töötama,
vaid on tagasi oma pere keskel.
Mäletan endiselt seda esimest korda, kui puhast vett jõin.
Küsisin isalt, kas sinna on suhkrut lisatud?
Nüüd on meil puhast vett, mida juua
ja tänu Jeesusele on ka meie hinged puhtad.
Ta puudutas CBN'i toetajate südameid,
et aidata meiesuguseid võõraid.
Seetõttu ka usun Temasse täna.
Aitäh teile! Te muutsite me elu.
Elude muutmine on see, mida CBN'i toetajad teevad.
Kui palju on raskustes inimesi, kes ei suuda end ise aidata.
CBN'i toetajatena tulete te appi ja muudate nende elusid.
Järgmisena:
Jumalaga elamise saladused. Ka ajal, mil ei saa kirikusse minna.
Pastor Allen Jackson jagab, kuidas omada teadlikku usku.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Lootust on vägagi lihtne kaotada.
Seetõttu räägibki ps Allen Jackson, et nüüd on aeg teadlikuks usuks.
Allen Jackson on 1500-liikmelise World Outreach koguduse pastor
Murfreesboros, Tennessees.
Olles teinud 39 aastat jumalariigi tööd, on ta nii mõndagi õppinud.
Nii paljud inimesed on vaikselt loobunud lootusest,
et Jumal võiks teha midagi tähendusrikast nende elus.
Samas olen näinud inimesi, kes on õppinud tundma Jumalat
väga isiklikul, dünaamilisel ja elumuutval moel.
Ps Jackson ütleb, et seal on oma põhjused,
mis osa kristlasi edenevad jõudsalt, samas kui teised mitte.
Ta selgitab oma raamatus "Teadlik usk",
kuidas iga kristlane võib elada elu täis elu koos Jumalaga.
Allen Jackson liitub nüüd meiega Skype'i teel.
Tere tulemast ps. Jackson! Nii tore, et olete meiega.
Suur tänu! Tore olla teiega.
Tegite üks päev postituse,
kus ütlesite, et palve pole vaid kriisiolukordade jaoks.
Rääkige sellest lähemalt, sest tavaliselt see on nii.
Oleme tõesti nii harjunud,
jättes palve pigem ametlike jumalateenistuste jaoks
või siis tõeliste kriiside jaoks elus.
Samas on palve kui kutse Jumalale,
nii et, mil iganes me palume,
kaasame me ka Jumala oma olukordadesse, päeva,
perre või tööasjadesse.
Kui me aga ei palu, ei kaasa me ka Jumalat.
Nii tahan julgustada inimesi
kaasama Jumalat teadlikult oma päeva.
Öelge hommikul ärgates:
"Aitäh Jumal uue päeva eest! Tule koos minuga."
Öelge tööle jõudes:
"Aitäh Jumal tööpaiga eest. Ole koos minuga."
Kaasates Jumala erinevatesse olukordadesse,
saab palve oluliseks osaks sellest, kes sa oled ja kogu su päevast.
Elame ajal, kus paljud püüavad leida viise,
kuidas elu- ja tegemistega edasi minna,
sest tavamoel pole see võimalik.
Kogudused üle maa on koroona tõttu suletud.
Milline on teie koguduse sõjaplaan?
Hea sõnade valik.
Oleme teinud oma teenistustest otseülekandeid,
jagades ühtlasi igapäevaseid videotervitusi.
Kuna meil on palju lastega peresid,
oleme ka nende jaoks igapäevaselt midagi jaganud.
Nad on õppinud pähe piiblisalme ja tegema muid asju.
Kuid me tõesti koostasime ka sõjaplaani,
saates selle kõigile me liikmetele.
Oleme palunud inimestel palvetada iga tund
ja saatnud neile ka välja 7 palvet, mida paluda.
Nii et kui keegi on päevas 14 h üleval,
saab ta selle tsükli kaks korda läbi teha.
Tahame püsida tugevatena ja elada selle aja üle.
Tahame häälestada oma elud ümber, et kuulda paremini Jumalat
ja tulla sellest ajast vaimses mõttes täiesti uutena välja.
Te raamatu pealkiri on "Teadlik usk".
Näitan ka, milline see välja näeb,
sest see kätkeb võrratut sõnumit me kõigi jaoks.
Defineerige palun, mida te näete teadliku usuna.
Ikka.
Mulle ei meeldi see, millises pakendis me usk tuleb.
Ma ei kritiseeri kedagi. See on pigem tähelepanek.
Oleme öelnud inimestele,
et kui nad kohtuvad Jumalaga vaid korra nädalas,
siis nad jätavad sellega oma usulised kohustused unarusse.
See aga muudab meid passiivseks.
"Olen avatud kõigele, mida Jumal minult palub
ja teen, mida iganes Ta soovib."
Me arvame, et Jumal on see, kes peab sekkuma me ellu.
Kuid see pole väga viljakas viis suhte arendamiseks Temaga.
Me peame teadlikult igatsema kasvada.
Mul poleks midagi selle vastu,
kui ärkaksin homme hommikul 2,5 kg kergemana.
Kui ma aga ise selles osas midagi teadlikku ette ei võtta,
ei muutu ma mitte kõhnemaks, vaid lopsakamaks.
Nii ka, kui me ei otsusta teadlikult kasvada Jumalas,
on vähe tõenäoline, et see juhtub.
Nii olen pannud kokku teatud printsiibid ja teadlikud võtted,
mis aitab inimestel jõuda aktiivselt lähemale Jumalale.
Tehes kasvõi väikese sammu Tema suunas,
tuleb Jumal meile vastu.
See on tõotus, kas pole? - On tõesti.
Mis meid siis tagasi hoiab?
Enamus meist tegutseb kristlaseks saades väga teadlikult,
sest kogeme nii selgelt Kristuse mõju oma elu üle.
Hakkame me siis Teda mõne aja pärast
iseenesestmõistetavaks pidama?
Usun küll.
Ja äkki me pole isegi mõelnud sellele,
et kaasata Jumalat oma igapäeva ellu?
Oleme näinud Teda ehk pigem koorma-, sissetungija- või piirajana.
Jeesuse tundmaõppimine aga kõrvaldab kõik piirangud su elust,
mitte ei sea neid.
Jeesus pole kahandav jõud, vaid piiramatu sõber.
Aidates inimestel seda mõista,
on nad vägagi valmis liikuma selles suunas.
Töötasime oma kogudusega need 10 teadlikku sammu läbi
ja olin hämmingus selle tulemusest.
See tingis ka selle raamatu kirjutamise.
Ühtlasi lõime ka videoseeria "100 päeva usku".
Tegu on 3-4-minutiliste videotega,
mille inimene saab iga päev oma Dropboxi
ja kus ma selgitan, mis ja kuidas.
Inimesed on huvitatud sellest, aga nad ei tea, kuidas.
Kutsute lugejaid üles
rakendama 100 päeva jooksul teadlikult oma usku.
Kuidas see välja näeb?
See pole nii pealetükkiv, kui ehk ette kujutate.
Me palume inimestel
lugeda 100 päeva jooksul koos meiega Uut Testamenti.
Seejärel aitan ma inimestel video kaudu mõista selle tähendust.
Olgu seal siis keerulised sõnad või linnade nimed, mida nad ei tea.
Lisaks sellele tutvustame neile igapäevaseid vaimulikke harjumusi,
mida mõista ja rakendada,
et nende asjade ajalugu ei hirmutaks inimesi.
Jeesuse järgijaks olemine pole 21. sajandil midagi uut.
Me lihtsalt püüame tutvustada inimestele taas
ristiusu klassikalisi väljendeid.
Millist tulemust te sellelt ootate?
Usun, et see on elumuutev lugu.
See avab inimeste kujutelmad Jumalast.
Enamus meist ootavad, kuni mõni kriis tekkib,
kuid selle raamatu sõnum on, et me ei pea ootama kriisideni.
Ma olin 7-aastane, kui mu ema sai vähidiagnoosi
ja talle öeldi, et tal on jäänud vaid 6 kuud elada.
Me käisime küll iga nädal kirikus, aga me ei tundnud Jumalat.
Olles teel haiglasse operatsioonile, ütles ema: "Jumal, kui oled olemas,
lase mul tunda ära tõde, enne, kui suren."
Arstid tegid emale põhjaliku läbivaatuse,
kuid ei leidnud vähki kusagilt.
Mõni nädal hiljem ilmutas Jeesus end talle ja ütles:
"Mina olen tee, tõde ja elu."
Mu vanematest said Kristuse järgijad ja see muutis kogu me elu.
Tahame, et inimesed kogeksid seda ilma kriisidesse sattumata.
Tegu on väga imelise ja julgustava raamatuga.
Aitäh, et olite meiega.
Aitäh!
Lõpetuseks aga Psalmid 34:18:
"Õiged kisendavad ja Issand kuuleb
ning tõmbab nad välja kõigist nende kitsikustest."
Kõike head!
Iga lapse sees
on kangelane,
juht,
sõber,
keegi, kes aitab,
kes teeb, mis on õige
ja unistab kellekski saamisest.
Kuid nad vajavad meie abi selles.
Mida küll teha?
Mida küll öelda?
Kuidas küll end tunda?
Siin tulebki "Superraamat" appi.
See pakub moraalseid ja vaimseid tõdesid
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga,
saades osa selle uutest osadest niipea, kui need ilmuvad.
Lisaks kaks koopiat teistegagi jagamiseks.
Telli "Superraamat" juba täna ja vaata, kuidas imed sünnivad.
Kui vajad rääkida kellegagi, kes hoolib
helista TV7'sse 44 22 227 või kirjuta: palve@tv7.ee
Tõlge: Anne-Ly Raukas